Diari Oficial de la Generalitat Valenciana


Sumari del DOGV 7908, del 02-11-2016 (2016/8641)

RESOLUCIÓ de 28 d'octubre de 2016, del conseller d'Educació, Investigació, Cultura i Esport, per la qual es delega, en favor de la Comissió d'Assessorament del Patrimoni Historicoartístic de l'Ajuntament d'Ontinyent, l'exercici de determinades competències contingudes en la lletra b) de l'article 35 de la Llei 4/1998, d'11 de juny, del Patrimoni Cultural Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7908

Data del DOGV
:   02-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8641


Data del document
:   28-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 28 d'octubre de 2016, del conseller d'Educació, Investigació, Cultura i Esport, per la qual es delega, en favor de la Comissió d'Assessorament del Patrimoni Historicoartístic de l'Ajuntament d'Ontinyent, l'exercici de determinades competències contingudes en la lletra b) de l'article 35 de la Llei 4/1998, d'11 de juny, del Patrimoni Cultural Valencià. [2016/8641]  
Vist l'acord plenari de l'Ajuntament d'Ontinyent de 26 de gener de 2016 i l'escrit de data 18 de juliol de 2016 pel qual, atés el que disposa l'article 35.1.c de la Llei 4/1998, d'11 de juny, del Patrimoni Cultural Valencià, sol·licita la delegació de determinades competències en favor de Comissió d'Assessorament del Patrimoni Historicoartístic d'Ontinyent.  
Considerant que en el present supòsit concorren les circumstàncies contingudes en l'esmentat article 35.b i que la comissió d'assessorament creada a aquest efecte compleix els requisits que s'hi preveuen, quedant degudament garantida la representació de la conselleria competent en matèria de cultura.  
Considerant, així mateix, el que disposa l'article 9 de la Llei 40/2015, d'1 d'octubre, de Règim Jurídic del Sector Públic.  
Ateses les competències del Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Delegar l'exercici de les competències assenyalades en la lletra b) de l'article 35.1 de la Llei de Patrimoni Cultural Valencià a favor de la Comissió d'Assessorament del Patrimoni Historicoartístic d'Ontinyent.  
  
  
Segon  
Excloure de la present delegació les autoritzacions següents:  
  
- Les intervencions que incidisquen sobre immobles declarats singularment béns d'interés cultural, així com les que afecten immobles i espais públics que es troben en contacte directe amb aquests.  
  
- Les intervencions que afecten el subsòl i les intervencions de caràcter arqueològic en tot cas requeriran de l'autorització de la direcció general competent en matèria de patrimoni cultural.  
  
Tercer  
Les sessions de la Comissió d'Assessorament del Patrimoni Historicoartístic d'Ontinyent en què s'aproven actuacions que comporten enderrocaments integrals d'habitatges i projectes d'urbanització que sobrepassen la mera conservació o restauració, requeriran el vot favorable del representant de l'òrgan competent en matèria de patrimoni cultural i, a més, s'aprovaran en una comissió en què necessàriament votaran a favor la meitat més un dels seus membres de dret, o persones en qui deleguen.  
  
Quart  
Les autoritzacions que es concedisquen en virtut del que disposa el present article s'ajustaran a la normativa provisional de protecció i, a falta d'aquesta i depenent de l'àmbit, als criteris d'aplicació directa disposats en els articles 38 i 39 de la Llei 4/1998, d'11 de juny, del Patrimoni Cultural Valencià. Les autoritzacions es consideraran denegades una vegada transcorreguts tres mesos des que es van sol·licitar sense que s'haja dictat una resolució expressa.  
  
Cinqué  
Correspon a l'Ajuntament d'Ontinyent comunicar a la Direcció Territorial de Cultura i Esport de València les autoritzacions o llicències concedides en el termini màxim de 10 dies des de l'atorgament.  
  
Sisé  
La present delegació d'atribucions podrà ser avocada en qualsevol moment per l'òrgan delegatori.  
  
Seté  
La present delegació no eximeix l'Ajuntament de l'obligació d'elaborar els corresponents plans especials de protecció continguda en l'article 34 i en la disposició addicional i la disposició transitòria segona de la Llei 4/1998, d'11 de juny, del Patrimoni Cultural Valencià.  
  
  
Huité  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, els interessats podran interposar un recurs contenciós administratiu, en el termini de dos mesos a comptar de l'endemà de publicar-se, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1. a 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes comptat en els termes ja mencionats, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, sense perjudici que els interessats puguen interposar-ne qualsevol altre que estimen procedent.  
  
  
València, 28 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.